Καλώδιο CAT6
 Το καλώδιο της κατηγορίας 6 είναι φτιαγμένο από τέσσερα ζεύγη περιπλεγμένων μονωμένων μεταλλικών ινών που περιβάλλονται από έναν κοινό μανδύα. Η προδιαγραφή ANSI/TIA/EIA-568-B επιβάλει ένα μέγιστο μήκος 100 μέτρων για καλώδια της κατηγορίας 6. Ίνα: Αποτελείται από χάλκινο αγωγό με μονωτικό περίβλημα. Οι ίνες έχουνε χρωματικό κώδικα (ένα πορτοκαλί, ένα πράσινο, ένα μπλε, ένα καφέ και τέσσερα λευκά) και αριθμούνται από 1 μέχρι 8. Σύμφωνα με την προδιαγραφή ANSI/TIA-568-B.2-1, οι ίνες θα πρέπει να έχουν διάμετρο από 22 μέχρι 24 γκέιτζ για να ανταποκριθεί το καλώδιο στις διευκρινισμένες ανάγκες.Τα βύσματα που χρησιμοποιούνται ονομάζονται τύπου 8P8C. Η παρεμφερής ονομασία RJ-45 που αναφέρεται είναι άστοχη και λάθος, γιατί πρόκειται για διαφορετικές προδιαγραφές. Ζεύγος: Οι ίνες είναι ανά δύο περιπλεγμένες και σχηματίζουν τέσσερα ζεύγη. Τα ζεύγη αποτελούνται από μια έγχρωμη και μια λευκή ίνα. Για αποφυγή λάθους, οι λευκές ίνες έχουν εν μέρος το χρώμα της αντίστοιχης ίνας, σχηματίζοντας έτσι τους συνδυασμούς λευκό-πορτοκαλί, λευκό-πράσινο, λευκό-μπλε και λευκό-καφέ. Δέσμη: Τα τέσσερα ζεύγη σχηματίζουν το εσωτερικό μέρος του καλωδίου που ονομάζεται δέσμη. Μανδύας: Είναι το συνθετικό περιτύλιγμα γύρω από την δέσμη. Συνήθως χρησιμοποιείται υλικό PVC, PE, Αραμίδιο, κλπ. Θωράκιση: Μεταλλικός θώρακας που μπορεί να είναι ένα επιμεταλλωμένο πλαστικό φύλο, ή ένα μεταλλικό πλέγμα που περιβάλει τη δέσμη. Ενδεχομένως τα ζεύγη να έχουν ιδιαίτερη επιπλέον θωράκιση.Εκτός από τα βασικά μέλη υπάρχουν και άλλα που δομικά υποστηρίζουν τις μηχανικές ιδιότητες του καλωδίου. Σύρμα που συγκρατεί στο τάνυσμα και χρησιμεύει σαν γείωση Συνθετικές ίνες για να στουπώνουν τα κενά μεταξύ των ινών Διαχωριστικό περιτύλιγμα γύρω από κάθε ζεύγος. Μια συνθετική νάιλον ίνα μεταξύ θώρακα και εξωτερικού μανδύα που χρησιμεύει σαν μαχαίρι που κόβει τον μαλακό μανδύα αν τραβηχτεί στην αντίθετη κατεύθυνση. Για την σύνδεση του βύσματος ισχύουν οι προδιαγραφές T568A και T568B. Αν και η προδιαγραφή T568B είναι κατά πολύ η ευρύτατα χρησιμοποιημένη μέθοδος, και οι δυο είναι συμβατές και μπορούν να χρησιμοποιούνται. Θέλει προσοχή όμως να μην μπερδευτούν. Το σταυρωτό καλώδιο θέλει ειδική σύνδεση. Η επιτροπή TIA (αγγλ. Telecommunications Industry Association) ετοιμάζει μια νέα προδιαγραφή που θα καθορίσει τα ενισχυμένα πρότυπα απόδοσης για τα καλώδια UTP. Το προσχέδιο της προδιαγραφής με το όνομα ANSI/TIA/EIA-568-B.2-10 διευκρινίζει την "Βελτιωμένη κατηγορία 6" ή κοινώς "CAT 6a", η οποία προορίζεται για καλώδια που θα λειτουργούν στις συχνότητες μέχρι 500 MHz και θα παράσχουν μέχρι το εύρος ζώνης 10 Gbit/s και θα έχουν μέγιστο μήκος 100 μέτρων. American National Standards Institute Telecommunications Industry Association
Τα καλώδια της κατηγορίας 6 (αγγλ. category 6 ή CAT 6), γνωστά απλά και ως CAT 6, είναι ένας τύπος καλωδίων που χρησιμοποιούνται ειδικά για την σύνδεση ηλεκτρονικών υπολογιστών και συγκεκριμένα για την καλωδίωση δικτύων Gigabit Ethernet. Αναμένεται να είναι συμβατό με την προδιαγραφή του πρότυπου 10GBASE-T. Το καλώδιο της κατηγορίας 6 είναι συμβατό με τα καλώδια της κατηγορίας 5, παρέχει όμως υψηλότερη ηλεκτρική πιστότητα και λιγότερες ηλεκτρονικές παρεμβολές σε σύγκριση με αυτό.